jkorsvik/nowiki_second_scrape_merged huggingface dataset:
Allegany County (Maryland)

Allegany County er et fylke i den amerikanske delstaten Maryland. Det ligger vest i staten og det grenser mot Washington County i øst og Garrett County i vest. Det har også grense mot delstatene Pennsylvania i nord og Vest-Virginia i sør.
Allegany Countys totale areal er 1 113 km² hvorav 11 km² er vann. I 2010 hadde fylket 75 087 innbyggere og administrasjonssenteret ligger i byen Cumberland. Fylket som ble grunnlagt 29. desember 1789 av land som ble utskilt fra Washington County. Allegany County har fått sitt navn etter det indianske ordet oolikhanna som betyr skjønn elv. 


== Referanser ==


== Eksterne lenker ==
(en) Offisielt nettsted 
(en) Allegany County, Maryland – kategori av bilder, video eller lyd på Commons 
Geografisk plassering
All Tomorrow’s Parties (festival)

«All Tomorrow's Parties» er også en låt av The Velvet Underground og en roman av William Gibson.All Tomorrow's Parties er en britisk musikkfestival, hvis navn er hentet fra en låt av The Velvet Underground. Den løper vanligvis over to til tre dager og avholdes opptil flere ganger årlig på feriestedene Camber Sands og Minehead, henholdsvis i East Sussex og Somerset. Festivalen ble startet i 1999 av Barry Hogan og Helen Cottage, og har alltid hatt en sterk helling mot alternative former for musikk. En eller flere artister inntar i anledning av hvert arrangement rollen som festivalens kurator(er) og bookingansvarlig(e).


== Eksterne lenker ==
All Tomorrow's Parties
Norgesmesterskapet i boksing 1909

Norgesmesterskapet i boksing 1909 ble arrangert 18.–19. desember av Kristiania Boxeklub i Turnhallen, Kristiania.


== Medaljevinnere ==


== Kilder ==
Ørebladet 20. desember 1909
K. Vilh. Amundsen (red): Idrætsboken. IV : Cykling, Ridning, Svømning, Fjeldsport, Boksning, Idræt og Helse, Idrættens Ansvar. Kristiania: Aschehoug. 1923.
Egil Røyving (2000): Klar- boks! Erindringer om norsk boksing gjennom et århundre. Oslo: Norges Bokseforbund.
Alf Chr. Lund, m.fl. (red.) (1946). Idrettsforeningen Ørnulf gjennom 50 år. Oslo. s. 104.
Frederick County (Maryland)

Frederick County er et fylke i den amerikanske delstaten Maryland. Det ligger nord i staten og det grenser mot Carroll County i øst, Howard County i sørøst, Montgomery County i sør og mot Washington County i vest. Det har også grense mot delstatene Pennsylvania i nord og Virginia i sørvest.
Frederick Countys totale areal er 1 728,4 km² hvorav 11.55 km² er vann. I 2000 hadde fylket 195 277 innbyggere.  Administrasjonssenteret ligger i byen Frederick.


== Historie ==
Fylket ble grunnlagt i 1748 av land som ble utskilt fra Prince Georges county. Det har fått sitt navn etter den 6. baron av Balitmore, Frederick Calvert. I 1776 ble fylket delt i tre deler som ble til fylkene Washington, Montgomery og Frederiks County. I 1837 ble en del av fylket utskilt til Carrol county.Camp David ligger i fylket.


== Eksterne lenker ==
(en) Offisielt nettsted 
(en) Frederick County, Maryland – kategori av bilder, video eller lyd på Commons 
Frederick County Public Schools (FCPS)
Frederick County Public Libraries (FCPL)
Frederick County Tourism
Frederick hos dmoz
Frederick County Restaurants
Frederick County Board of County Commissioners
Norgesmesterskapet i boksing 2022

Norgesmesterskapet i boksing 2022 ble arrangert 6.-8. mai i Fagerlihallen i Ålesund. Arrangør var Ålesund Bokseklubb. NM for senior og junior ble arrangert samtidig.
Kongepokalen ble vunnet av Sayed Kazemi. 
Forbundspokalene for senior ble vunnet av Biniam Hailab Gerebrhan og Ahadi Francine Lukungu. 
Forbundspokalene for junior ble vunnet av Adam Arsaev og Sunniva Hofstad. 
Beste klubb for senior delt mellom Tønsberg-Kameratene og Idrettsforeningen Ørnulf.
Beste klubb for junior ble Bokseklubben av 1930.


== Medaljevinnere kvinner ==


== Medaljevinnere menn ==


== Kilder ==
Norgesmesterskapet i boksing 2022 – Semifinaler/finaler
Norgesmesterskapet i boksing 2022 – Finaler
Carroll County (Maryland)

Carroll County er et fylke i den amerikanske delstaten Maryland. Det ligger nord i staten og det grenser mot Baltimore County i øst, Howard County i sør og mot Frederick County i vest. Det har også grense mot delstaten Pennsylvania i nord.
Carroll Countys totale areal er 1 172 km² hvorav 8 km² er vann. Carroll County hadde 172 891 innbyggere per 1. april 2020. administrasjonssenteret ligger i byen Westminster.
Fylket ble grunnlagt i 1737 av land som ble utskilt fra Baltimore county og har fått sitt navn etter Charles Carroll (1737–1832), en av de som signerte USAs uavhengighetserklæring.


== Eksterne lenker ==
(en) Offisielt nettsted 
(en) Carroll County, Maryland – kategori av bilder, video eller lyd på Commons
DAF Norge

DAF Norge AS er et norskeid selskap som representerer DAF Trucks og SsangYong i Norge. Hovedsetet er i Råde, hvor selskapet har verksted, delelager og kontorer.
Selskapet ble stiftet i 1981. I 1998-99 var omsetningen ca. 200 mill. kr.
Selskapet har vært importør av SsangYong siden 1994. Den første modellen som ble lansert i Norge var Rexton under OL på Lillehammer. Rodius ble lansert i april 2005, Kyron i august 2006 og Actyon Sports i mars 2007.


== Eksterne lenker ==
Selskapets hjemmeside
SsangYongs norske hjemmeside
Harford County

Harford County er et fylke i den amerikanske delstaten Maryland. Det ligger nordøst i staten og det grenser mot Baltimore County i vest og Cecil County i øst. Det har også grense mot delstaten Pennsylvania i nord.
Harford Countys totale areal er 1 364,2 km² hvorav 223,7 km² er vann. I 2000 hadde fylket 218 590 innbyggere.  Administrasjonssenteret ligger i byen Bel Air. Den største byen i fylket er Aberdeen.


== Historie ==
Fylket ble grunnlagt i 1773 av land som ble utskilt fra Baltimore County og har fått sitt navn etter Henry Harford, sønn av 6. Baron av Baltimore, Frederick Calvert.


== Eksterne lenker ==
(en) Offisielt nettsted 
(en) Harford County, Maryland – kategori av bilder, video eller lyd på Commons 
Harford County Public Library
Harford County Public Schools
Maj Sjöwall

Maj Sjöwall (født 25. september 1935 i Stockholm, død 29. april 2020 i Landskrona i Skåne) var en svensk forfatter og oversetter.


== Liv og virke ==


=== Bakgrunn ===
Maj Sjöwall var datter av bedriftslederen Will Sjöwall og hans andre hustru Margit Trobäck og var halvsøster til bedriftslederen Lars Sjöwall.
Etter fullført flickskola (pikeskole) var Sjöwall ansatt ved Åhlén & Åkerlunds förlag 1954–1959, Wahlström & Widstrands forlag 1959–1961og ved Esselte 1961–1963.Hun gift første gangen 1955–1958 med redaktøren Gunnar Isaksson (1915–1983) og andre gangen 1959–1962 med fotografen Hans J. Flodquist (1912–1987), sønn av legen Lars Flodquist.


=== Forfatterparet Sjöwall & Wahlöö ===
Sammen med Per Wahlöö (1925–1975), som hun bodde sammen med fra 1963, utgjorde hun forfatterduoen Sjöwall & Wahlöö, som sammen skrev ti kriminalromaner med politietterforskeren Martin Beck som hovedperson.
I filmserien med Gösta Ekman som Martin Beck hadde hun ofte cameo-roller. I filmen Stockholm Marathon fra 1994, en filmatisering av Terroristene (Terroristerna) fra 1975, spilte hun løpets starter. I Brandbilen som försvann (1993) var hun en av passasjerene på flyet, i Roseanna (1993) spilte hun Per Månssons sekretær, i Mannen på balkongen (1993) ser man henne som lærer, og i Polis polis potatismos (1993) er hun en gjest i restauranten akkurat når mordet skal skje.


=== Etter Wahlöö ===
Etter Per Wahlöös død fortsatte Sjöwall som oversetter og skrev bare en kortroman og en roman, begge i samarbeid med andre forfattere - med danske Bjarne Nielsen langnovellen Dansk intermezzo (1989) og med Tomas Ross romanen Kvinnan som liknade Greta Garbo (1990).
Hun var bosatt i Christianshavn i København i åtte år og en tid på øya Ven i Øresund, utenfor Landskrona.


== Priser (utvalg) ==
1968 – Sherlock-prisen


== Referanser ==


== Eksterne lenker ==
(en) Maj Sjöwall – kategori av bilder, video eller lyd på Commons 
(en) Maj Sjöwall på Internet Movie Database 
(sv) Maj Sjöwall i Svensk Filmdatabas 
(fr) Maj Sjöwall på Allociné 
(en) Maj Sjöwall på AllMovie 
(en) Maj Sjöwall hos The Movie Database 
(en) Maj Sjöwall på Discogs 
(en) Maj Sjöwall på MusicBrainz
Papp

Papp (gjennom tysk fra latin pappare, «å spise»; først brukt om massen papp lages av) er et tykt, stivt papirmateriale som er grovere enn vanlig papir. Papp er billig og holdbart og brukes i dag særlig til emballasje og plakater. Tidligere ble det også noe brukt som underlag for tegninger og malerier.


== Papp og kartong ==

Papp veier gjerne over 600 g/m², mens kartong veier mellom 150 og 600 g/m². Kartong blir dessuten ofte framstilt med et billigere midtsjikt og et dyrere yttersjikt, mens papp har samme råmateriale i alle sjiktene. En kan lime sammen flere baner med papp for å få den tykkere og stivere. Er alle sjiktene flate, blir produktet kalt massivpapp. Er innersjiktet bølgete og yttersjiktene flate, kalles det bølgepapp.


== Fremstilling ==

Papp og kartong fremstilles på en papirmaskin som kan håndtere høyere overflatevekt og flere sjikt. En papirmaskin som lager kartong kalles for kartongmaskin.


== Historie ==
Papp ble oppfunnet i Kina på 1400-tallet. det har siden vært brukt til en rekke formål. Den første, profesjonelt framstilte pappesken ble lagd i England i 1817. Bølgepapp ble patentert i 1856 som emballasje for flosshatter. Plater av bølgepapp kom i 1871.


== Se også ==
Papir – kartong
Banankasse, ofte laget av papp
Emballasje – kartonasje
Pappmasjé
Diffusjonstett papp
Glomma Papp – Peterson Emballasje – Smurfit Kappa Norpapp
Norske Bølgepappfabrikkers Forening


== Referanser ==


== Eksterne lenker ==
(en) Cardboard – kategori av bilder, video eller lyd på Commons 
Emballasje av papir og andre materialer i historien (på engelsk)
Kjenningstjeneste

Kjenningstjeneste er en militær disiplin som går på å kjenne igjen personell og materiell.  Hensikten er at personell skal lett kjenne igjen personell og materiell, og gi presise rapporter videre samt ta gode beslutninger.
For å kjenne igjen kjøretøyer bruker man visuelle kjennetegn, slik som formen på kanontårnet (hvis det er et), om det er hjul eller belter, antall hjul eller løpehjul, sideskjørt over beltene og så videre.
Nato utviklet et system med rapporteringsnavn for østblokkmateriell under den kalde krigen.  Dette var for å gjøre rapportering av navn på materiell mindre tvetydig.  Originalnavnene kunne ofte forveksles med hverandre.  Et eksempel er SA-4 Ganef som het 9M8M i sovjetisk tjeneste.  Mange av disse navnene har blitt hengende igjen i allmenn bruk, slik som Sukhoj Su-27 som vanligvis kalles Flanker.
Eshaness

Eshaness er den vestligste delen av øya Northmavine på Shetland. Northmavine ligger nord for Mainland
Dette er et av de mest besøkte områdene på Shetland. Eshaness er mest kjent for sine klipper
Mest kjente steder ved Eshaness er Esha Ness Lighthouse og Dore Holm.


== Eksterne lenker ==
Engelsk side om Eshaness
Norgesmesterskapet i boksing 1916

Norgesmesterskapet i boksing 1916 ble arrangert av Bergens Atletklub 17.–18. desember i Koncert-Palæet i Bergen.
Kongepokalen ble satt opp i mellomvekt A og ble vunnet av Georg Antonius Brustad.


== Medaljevinnere ==


== Kilder ==
K. Vilh. Amundsen (red): Idrætsboken. IV : Cykling, Ridning, Svømning, Fjeldsport, Boksning, Idræt og Helse, Idrættens Ansvar. Kristiania: Aschehoug. 1923.
Egil Røyving (2000): Klar- boks! Erindringer om norsk boksing gjennom et århundre. Oslo: Norges Bokseforbund.
Gula Tidend 18.desember 1916
Bergens Tidende 17.desember 1916
Lunna House

Lunna House er et hus på Shetland hvor Shetlands-Larsen og Shetlandsgjengen hadde sitt første hovedkvarter under andre verdenskrig
Lunna House var tidligere et gjestehus med Bed & Breakfast, men er ikke det lenger.


== Eksterne lenker ==
Historien om Lunna House
Turning Torso

Turning Torso er en skyskraper i Malmö, Sverige og Nordens høyeste hus med 190 meter. 
Det er det nest høyeste bolighuset i Europa etter Triumfpalasset i Moskva som er 264 meter høyt.
Turning Torso er tegnet av arkitekten Santiago Calatrava. Byggestart var sommeren 2001, og den ble innviet 27. august 2005. 


== Se også ==
Liste over skyskrapere


== Eksterne lenker ==
(sv) Offisielt nettsted 
(en) Turning Torso – kategori av bilder, video eller lyd på Commons 
(en) Turning Torso – galleri av bilder, video eller lyd på Commons
Hans Albers

Hans Philipp August Albers (født 22. september 1891 i Hamburg, død 24. juli 1960 i Kempfenhausen ved Starnberg) var en tysk skuespiller og sanger.Albers vokste opp i Hamburg. Etter første verdenskrig flyttet han til Berlin der han avanserte som skuespiller ved forskjellige scener og ved Komische Oper. Samtidig medvirket han i rundt hundre stumfilmer. Fra 1929 var han med i mange tyske lydfilmer, blant annet i Den blå engel (1930) med Marlene Dietrich og Emil Jannings. I 1934 spilte Albers tittelrollen i Fritz Wendhausens filmatisering av Ibsens skuespill Peer Gynt. Han hadde også hovedrollen i fargefilmen Münchhausen fra 1943.


== Filmografi (utvalg) ==
Stumfilm

Lydfilm


== Referanser ==


== Eksterne lenker ==
(en) Hans Albers på Internet Movie Database 
(sv) Hans Albers i Svensk Filmdatabas 
(da) Hans Albers på Filmdatabasen 
(fr) Hans Albers på Allociné 
(en) Hans Albers på AllMovie 
(en) Hans Albers hos Rotten Tomatoes 
(en) Hans Albers hos The Movie Database 
Fotografier av Hans Albers
Triumfpalasset

Triumfpalasset (på russisk: Триу́мф-Пала́с) er en skyskraper i Moskva.
Med sine 57 etasjer og 264 meter er den Europas femte høyeste bygning. Utenfor Moskva er bare The Shard i London høyere. Det er også det høyeste boligtårnet i Europa.


== Se også ==
Liste over skyskrapere
De syv søstre


== Referanser ==
Kinji Fukasaku

Kinji Fukasaku (深作 欣二 Fukasaku Kinji; født 3. juli 1930 i Mito, Japan, død 12. januar 2003 i Tokyo, Japan) var en japansk filmregissør. 
Fukasaku er blant annet kjent i Vesten for regien av filmen Battle Royale og Tora! Tora! Tora!, men regisserte i sin tid hele 64 filmer.
Kinji Fukasaku studerte filmkunst ved Nihon-universitetet før han ble ansatt ved filmstudioet Tōei i 1953 som manusforfatter og regissørassistent.Han var gift med skuespillerinnen Sanae Nakahara og fikk en sønn, Kenta Fukasaku, som også ble skuespiller. Kinji Fukusaku skrev også flere filmer og har enkelte akkrediteringer som skuespiller og produsent.
Han døde den 12. januar 2003 av prostatakreft.


== Referanser ==


== Eksterne lenker ==
(en) Kinji Fukasaku på Internet Movie Database 
(sv) Kinji Fukasaku i Svensk Filmdatabas 
(da) Kinji Fukasaku på Filmdatabasen 
(da) Kinji Fukasaku på Scope 
(fr) Kinji Fukasaku på Allociné 
(en) Kinji Fukasaku på AllMovie 
(en) Kinji Fukasaku hos The Movie Database
Stian Bromark

Stian Bromark (født 18. juli 1972) er en norsk forfatter, redaktør, journalist og olivenbonde på Kreta  
Han har arbeidet som journalist, litteraturkritiker, oversetter og forlagsredaktør siden 1992. Bromark begynte som vikar i lokalavisa Samhold på Gjøvik, og har siden skrevet for Magasinet Folkevett, Prosa, Bergens Tidende, Vinduet og Morgenbladet. Fra 1997 til 2003 jobbet han som journalist, kulturredaktør og konstituert ansvarlig redaktør i ukeavisa Ny Tid. 
I 2003 begynte han å anmelde sakprosabøker for Dagbladet, avbrutt av et toårsengasjement som forlagsredaktør i Cappelen. Stian Bromark har mellomfag litteraturvitenskap i Bergen (1995), grunnfag idéhistorie i Oslo (1996) og forfatterstudiet i Bø (1997). Han har skrevet tre bøker sammen med Dag Herbjørnsrud, og en biografi om Sigurd Evensmo med forfatter og journalist Halvor F. Tretvoll. Hjemreiser. Arven etter folkeutvekslingen i Hellas og Tyrkia (2016) handler om konsekvensene av den tvungne folkeutvekslingen mellom Tyrkia og Hellas i 1923. Siste utgivelse er Ingen fred å finne. 22. juli ti år etter (2021). Bromark har i mange år jobbet i Dagbladet og i Dagsavisen, blant annet som debatt- og kommentarredaktør. Stian Bromark er tidligere daglig leder i Agenda Res Publica Media, forlagssjef i Res Publica og for tiden ansvarlig redaktør for nettmagasinet Agenda Magasin. 
Han er gift med journalist Marit O. Bromark, har tre barn og pendler mellom hjemmet på Abildsø i Oslo og olivenlunden på Kreta 


== Bibliografi ==
Blanke løgner, skitne sannheter, Tiden 2002 (m/Herbjørnsrud).
Frykten for Amerika, Tiden 2003 (m/Herbjørnsrud, nominert til Brageprisen
Edward Said: Freud og det fremmede, Cappelen 2004 (oversettelse)
Essay om Ryszard Kapuściński i Journalistikkens mestere. 14 norske journalister introduserer sine forbilder, Morgenbladet forlag 2004 (Red: Jo Bech-Karlsen/Alf van der Hagen)
Norge – et lite stykke verdenshistorie, Cappelen 2005 (m/Herbjørnsrud)
Irshad Manji: Hva er galt med islam?, Cappelen 2005 (oversettelse)
Gerd-Liv Valla: Prosessen, Cappelen, 2007 (som medforfatter)
Sigurd Evensmo. Alene blant de mange. En biografi, Cappelen Damm 2009 (m/ Tretvoll).
Selv om sola ikke skinner. Et portrett av 22. juli, Cappelen Damm 2012 (oversatt til engelsk 2014: Massacre in Norway: The 2011 Terror Attacks on Oslo and the Utøya Youth Camp.)
Bromark, Stian/ Ulstein, Hege (red.): Politiske pennestrøk: Tekster til Arne Strand, Res Publica 2014.
Hjemreiser. Arven etter folkeutvekslingen i Hellas og Tyrkia, Cappelen Damm 2016.
Ingen fred å finne. 22. juli ti år etter, Res Publica 2021.


== Kilder ==
Presentasjon av Stian Bromark i Forfatterkatalogen på Forfattersentrums nettsider


== Eksterne lenker ==
Offisielt nettsted
Tønnes Frøyland

Tønnes Frøyland (født 1879 i Hauge i Dalane, drept 8. mars 1914 i Laohekou i Hubei i Kina) var misjonær for Det norsk-lutherske Kinamisjonsforbund i Kina. Han studerte medisin i USA og tok medisinsk tilleggsutdannelse i Wien og London. I 1909 kom han som legemisjonær til Kina, og fikk reist et sykehus i Laohekou. Den 8. mars 1914 stormet røverbanden «Hvitulven» med sine 10 000 banditter byen og drepte og herjet, da ble også dr. Frøyland skutt og drept. 
Det nye hospitalet som ble reist der i 1927 og åpnet året etter med 70 sengeplasser, ble kalt «Dr. Frøylands Minne».
Postkontor

Et postkontor er et offentlig sted hvor man kan hente og levere pakker og brevsendinger, kjøpe frimerker, leie postboks, endre adresse og få utført en rekke banktjenester. I tillegg tilbyr landets postkontor et bredt utvalg i bøker, emballasjeartikler og diverse kontormateriell. Posten Norges postkontor selger også billetter for Billettservice A/S. De ansatte ved et postkontor er titulert som kundebehandlere.


== Historie ==


=== Norge ===
I 1950 fantes 3641 postkontor (fordelt på 4771 poststeder).I 1960 fantes 3656 postkontor (fordelt på 4853 poststeder).I 1970 fantes 3040 postkontor (fordelt på 3514 poststeder).I 1980 fantes 2724 postkontor (fordelt på 2909 poststeder).Posten Norge har per 1. juli 2011 179 postkontorer og omtrent 1 250 post i butikk, en omlegging som startet i 2001.Den 27. april 2012 fikk Posten tillatelse av Jens Stoltenbergs andre regjering til å omgjøre ytterligere 149 postkontor til Post i butikk. Samtidig forsvinner bankplikten. Etter en slik eventuell reform vil det være 30 postkontorer igjen i Norge. I 2020 vedtok Posten Norge å legge ned 25 av de resterende postkontorene, slik at det kun består postkontor i Oslo og på Svalbard.


== Se også ==
Poståpneri


== Referanser ==


== Eksterne lenker ==
(en) Post offices – kategori av bilder, video eller lyd på Commons
Knut Samset

Knut Iversen Samset (født 5. april 1879 i Måndalen i Romsdal, død 1937 i Hubei-provinsen i Kina) var misjonær i Det norsk-lutherske Kinamissionsforbunds misjonsmark rundt Laohekou i Kina. Han ble utdannet ved forbundets misjonsskole og ble etter et Englands-opphold misjonær i Kina i 1902. 
I 1904 begynte han arbeide i Neixiang, men fant dette snart upraktisk. Derfor åpnet han i stedet i 1907 misjonsstasjonen Lushan som fikk en kirke med 400 sitteplasser, gutteskole i 1910 (og etter Samsets død en ny kirke i 1938 med 1500 sitteplasser). 
Samset var misjonens tilsynsmann 1919–35, og utførte mye arbeid med misjonens kinesiske sangbok. Han ble tatt til fange av en kommunistisk gerilja-avdeling høsten i 1936 og døde i fangenskap, trolig i februar 1937. Ingen vet nøyaktig når eller på hvilken måte han døde. Hans grav ble ikke funnet.


== Referanser ==


== Kilder ==
Erik Kjebekk: Misjonær og martyr. I fotsporene til Kina-misjonær Knut Samset (Lunde Forlag 2012)
Østre linje

For romanen Østre linje av Atle Næss, se Østre linje (roman)Østre linje av Østfoldbanen har sitt utgangspunkt fra Ski stasjon, går mot Askim, dreier sørøstover mot Mysen / Rakkestad og Gautestad inntil den når Sarpsborg stasjon. Østre linje var ferdigstilt i 1882. Stasjonene Kråkstad, (Nordre Follo kommune / Viken fylke), Tomter, Spydeberg, Askim og Mysen (alle i landskapet Østfold) var inntil 2015 betjent av togekspeditør, men er nå fjernstyrt fra Bane NORs trafikksentral i Oslo.
Passasjertogdriften på linjen betjenes av lokaltog i linje L22. Normalt går lokaltogene kun til Mysen, men noen rushtidsavganger går også til Rakkestad. Lokaltogene på strekningen mellom Rakkestad og Sarpsborg ble innstilt i 2002, men strekningen benyttes fortsatt av omdirigerte tog som av en eller annen grunn ikke kan benytte Vestre linje. Etter en ombyggingsperiode åpnet Østre linje i august 2015 som landets første strekning med det felleseuropeiske signalsystemet ERTMS.  
I 2021 vedtok et stortingsflertall at persontrafikken mellom Rakkestad og Sarpsborg skulle gjenåpnes. Dette ble møtt med motstand blant 4238 ansatte i jernbaneverket, Vy, samferdselsdepartementet og direktoratet og Banenor.


== Linjekart ==


== Eksterne lenker ==
Østre linje i Norsk Jernbaneklubbs stasjonsdatabase
Jernbaneverkets stasjonsliste
Burnham (Buckinghamshire)

Burnham er en by i Buckinghamshire i England. Den ligger ved Themsen på grensen til Berkshire, mellom Maidenhead og Slough. Sistnevnte by og Burnham har tildels vokst inn i hverandre, og Burnham regnes ofte som en forstad til Slough. Den har allikevel bevart mye av sin eldre karakter. Per 2011 var det 11 630 innbyggere.Navnet er av angelsaksisk opprinnelse, og betyr «bostedet ved en elv». Den er først nevnt i Domesday Book (1086) som Burneham, med en herregård som tilhørte Walter Fitz-Other.
Burnham var lenge en viktig markedsby, ettersom veien mellom London og Bath, nå A4, gikk gjennom byen. I 1271 ble det innvilget charter for et marked og en årlig festival. Da broen over Themsen i Maidenhead ble åpnet ble veitraséen lagt om, og markedet ble flyttet til Maidenhead. Dette førte til en lang nedgangsperiode.
I 1265 ble et benediktinerkloster grunnlagt i Burnham. Det ble nedlagt ved oppløsningen av klostrene i England under Henrik VIII, og det som er igjen av bygningene er nå del av et kontorkompleks.
Utenfor byen ligger Burnham Beeches, et urskogområde.
Sognet Burnham inkluderte tidligere de små landsbyene Boveney, Cippenham, Britwell og East Burnham, men de regnes nå som selvstendige landsbyer. Sognekirken i Burnham er viet til St. Peter.Burnham stasjon betjener hovedlinjen mellom London og Reading.


== Kjente personer ==
Susan Cooper – forfatter
Armando Iannucci – forfatter
Ulrika Jonsson – TV-vert
Will Mellor – komiker
Tracey Ullman – komiker


== Referanser ==


== Litteratur ==
Page, W.H., red. (1905): «House of Austin Nuns: 14 the Abbey of Burnham» i: A History of the County of Buckingham. Victoria County History 1. Archibald Constable & Co. s. 382–384.
Page, W.H., red. (1925): «Burnham with Lower Boveney» i: A History of the County of Buckingham. Victoria County History 3. s. 165–184.
Pevsner, Nikolaus (1960): Buckinghamshire. The Buildings of England. Harmondsworth: Penguin Books. ISBN 0-14-071019-1. s. 77–79


== Eksterne lenker ==
Offisielt nettsted 
(en) Burnham, Buckinghamshire – kategori av bilder, video eller lyd på Commons 
Burnham Bucks offisielle nettsted